

VI. évf. 14. szám **Nagyböjt 5. vasárnapja** 2019. április 7.

**HIRDETÉSEK**

**444/2019. sz. Böjti fegyelem** Anyaszentegyházunkban a nagyböjti idő a bűnbánat jegyében telik. A szent 40 nap alatti péntekeken tartózkodni kell a húseledel fogyasztásától mindazoknak, akik 14. életévüket betöltötték. Hamvazószerdán és nagypénteken szigorú böjti nap van a 18 és 60 éves kor közötti híveink részére. Kérem a Paptestvéreket, hogy ismertessék híveikkel a böjti fegyelem lényegét és hívják fel a figyelmet annak betartására.

**446/2019. sz. Konkurzus** 2019. június 25-én 10 órakor a Püspöki Palotába várom azon fiatalokat, akik elhivatottságot éreznek a papi hivatás, a papi szolgálat iránt. A felvételi elbeszélgetésre a fiatalok a következőket hozzák magukkal: kézzel írt önéletrajz, felvételi kérelem, nagyalakú keresztlevél, a szülők házasságlevele, plébánosi vagy lelki vezetői ajánlás és az érettségi bizonyítványról készült fénymásolat. Kérem a paptestvérek és a hívek imáit a papi hivatásokért.

**448/2019. sz. Táborozás** Az elmúlt évekhez hasonlóan ez évben is lehetőség nyílik arra, hogy a plébániák táboroztatásra pályázatot nyújtsanak be hivatalomhoz. Tekintettel az ország, a családok és az egyházközségek nehéz anyagi helyzetére a szervezéskor legyen szempont, hogy csak közeli és olcsó táborhelyet válasszanak. Minden pályázatot az illetékes plébánossal/plébániai kormányzóval/plébániavezetővel alá kell íratni, csak ezután küldhető be a püspöki irodába. A pályázat feltételei:

1. Reális, részletes költségvetés.

2. Az egyházmegye a költségek maximum egyharmadát vállalja.

3. A pályázaton elnyert költség összegét utólagosan folyósítjuk a pályázóknak. A számlákat az egyházközség nevére kell kérni, az összeg megigényléséhez a Gazdasági Hivatalnak a számlák másolatát kell beküldeni, a kifizetés utólagosan történik.

A pályázat beadásának határideje: 2019. április 15.

**449/2019. sz. Katolikus Társadalmi Napok** Az idei esztendőben Pécsett szeptember 27-29 között kerül megrendezésre a Katolikus Társadalmi Napok. Megnyitása szeptember 27-én 16 órakor lesz Pécsett a Szécsényi téren felállított nagyszínpadnál. Záró szentmise pedig 29-én 11 órakor lesz a Székesegyházban. Bővebb információ [www.kattars.hu](http://www.kattars.hu) honlapon elérhető.

**450/2019. sz. Személyi Jövedelemadó 1 %-ának felajánlása** Egyházunk anyagi biztonságának fenntartás érdekében fontos, hogy a katolikus hívek ebben az évben is a Magyar Katolikus Egyház javára ajánlják fel személyi jövedelemadójuk 1 %-át, valamint nyilatkozzanak a másik 1 %-ról valamely egyházi alapítvány részére.

Egyben kérem, hogy szíveskedjenek megköszönni az elmúlt évi felajánlásokat is az én nevemben.

**451/2019. sz. Személyi változás** *Felmentések:* 2019. március 1-jei hatállyal Gencsi Zsolt Szeráf a varsányi plébánia ellátása alól, eltiltva a rendi hatalom mindenféle gyakorlásától. 2019. március 10-ei hatállyal: Dr. Sztankó Attila a zebegényi plébánia ellátása alól, Gáspár István a kismarosi plébánia ellátása alól. *Kinevezések:* 2019. március 4-ei hatállyal: Czombos József a varsányi plébánia oldallagos ellátására. 2019. március 10-ei hatállyal: Dr. Sztankó Attila a Gödöllő-Máriabesnyői Bazilika plébánosává, valamint a Mater Salvatoris Lelkigyakorlatos Ház igazgatójává, Gáspár István a zebegényi plébánia plébániai kormányzójává, oldallagos ellátás, Dr. Fejérdy Áron a kismarosi plébánia plébániai kormányzójává. Főtisztelendő Maczák Tamás ceglédi helyettes plébános urat január 1-jei hatállyal felmentettem helyettesi szolgálata alól, tanulmányainak befejezéséig.

A Karitász nevében köszönjük a tartós élelmiszer adományokat. A gyűjtés során 530 kg élelmiszert hoztak a kedves hívek.

Köszönjük a templom körül végzett kerti munkákat.

Bercelen a 3. csoport takarít. Ma a Szentföld javára van gyűjtés.

2019.04.08. H 17:00 Szentmise a Galgagutai Templomban

2019.04.09 K 08:30 Szentmise a Nógrádkövesdi Templomban

2019.04.10. Sz 10:00 Kalász Vilmos atya temetése a Rákospalotai Magyarok Nagyasszonya templomban

2019.04.11. Cs 17:30 Szentségimádás a Berceli Templomban

2019.04.12. P 08:30 Szentmise a Berceli Templomban (EWTN, BonumTV)

 *15:00 Glózik Lászlóné temetése a Berceli Katolikus Temetőben*

2019.04.13. Sz 10:00 „Élet a Lélekben” szeminárium Szt. Miklós Közösségi Házban

 15:30 Szentmise a Vanyarci Templomban – elh. Radics Ottó

 17:00 Szentmise a Berceli Templomban elh Jele József és szülők és nagyszülők

**2019.04.14. V 08:30 Szentmise a Berceli Templomban (barkaszenteléssel kezdődik)**

 **10:30 Igeliturgia a Becskei Templomban**

 **10:30 Szentmise a Galgagutai Templomban – Passio**

 **12:00 Igeliturgia a Szécsénkei Templomban**

 **12:00 Szentmise a Nógrádkövesdi Templomban**

**Nagyheti miserend**

2019.04.18. Cs 10:00 Olajszentelési szentmise a Váci Székesegyházban

Nagycsütörtök 15:00 Szentmise a Galgagutai Templomban – Utolsó vacsora miséje

 16:00 Igeliturgia a Nógrádkövesdi Templomban

 17:00 Igeliturgia a Becskei Templomban

 17:00 Szentmise a Berceli Templomban – Utolsó vacsora miséje

 18:00 Igeliturgia a Szécsénkei Templomban

 20:00 Szentségimádás a Berceli Templomban

2019.04.19. P 15:00 Nagypénteki szertartás a Berceli Templomban

Nagypéntek 15:00 Nagypénteki szertartás a Nógrádkövesdi Templomban

 13:30 Nagypénteki szertartás a Becskei Templomban

 17:00 Nagypénteki szertartás a Galgagutai Templomban

 17:00 Nagypénteki szertartás a Szécsénkei Templomban

2019.04.20. Sz 17:00 Húsvét vigíliája a pap távollétében a Nógrádkövesdi Templomban

Nagyszombat 17:00 Húsvét vigíliája a pap távollétében a Galgagutai Templomban

 18:30 Húsvét vigíliája a pap távollétében a Becskei Templomban

 20:00 Húsvét vigíliája a pap távollétében a Szécsénkei Templomban

 20:00 Vigíliai Szentmise a Berceli Templomban

**2019.04.21. V 08:30 Szentmise a Berceli Templomban**

Húsvét- **10:30 Szentmise a Becskei Templomban – kereszt átadása**

vasárnap **10:30 Igeliturgia a Galgagutai Templomban**

 **12:00 Igeliturgia a Nógrádkövesdi Templomban**

 **12:00 Szentmise a Szécsénkei Templomban –** Buris Pál és neje Géczi Mária

2019.04.22. H 08:30 Szentmise a Berceli Templomban – utána locsolkodás

Húsvéthétfő 10:30 Szentmise a Galgagutai Templomban – ételszentelés

**Hivatali ügyintézés:** Római Katolikus Plébánia 2687 Bercel, Béke u. 20.

tel: 0630/455-3287 web: <http://bercel.vaciegyhazmegye.hu>, e-mail: bercel@vacem.hu

Bankszámlaszám: 10700323-68589824-51100005